CELEX: 62018CA0565
Language: el
Date: 2020-04-30 00:00:00
Title: Υπόθεση C-565/18: Απόφαση του Δικαστηρίου (δεύτερο τμήμα) της 30ής Απριλίου 2020 [αίτηση του Commissione Tributaria Regionale per la Lombardia (Ιταλία) για την έκδοση προδικαστικής αποφάσεως] — Société Générale S.A. κατά Agenzia delle Entrate — Direzione Regionale Lombardia Ufficio Contenzioso (Προδικαστική παραπομπή – Άρθρο 63 ΣΛΕΕ – Ελεύθερη κυκλοφορία των κεφαλαίων – Φόρος επί των χρηματοπιστωτικών συναλλαγών – Πράξεις οι οποίες αφορούν παράγωγα χρηματοπιστωτικά μέσα των οποίων ο υποκείμενος τίτλος έχει εκδοθεί από ημεδαπή εταιρία του κράτους μέλους φορολογήσεως – Φόρος οφειλόμενος ανεξάρτητα από τον τόπο πραγματοποιήσεως της συναλλαγής – Διοικητικές υποχρεώσεις και υποχρεώσεις υποβολής δηλώσεων)

20.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 240/5
            
         
      Απόφαση του Δικαστηρίου (δεύτερο τμήμα) της 30ής Απριλίου 2020 [αίτηση του Commissione Tributaria Regionale per la Lombardia (Ιταλία) για την έκδοση προδικαστικής αποφάσεως] — Société Générale S.A. κατά Agenzia delle Entrate — Direzione Regionale Lombardia Ufficio Contenzioso
      (Υπόθεση C-565/18) (1)
      
      (Προδικαστική παραπομπή - Άρθρο 63 ΣΛΕΕ - Ελεύθερη κυκλοφορία των κεφαλαίων - Φόρος επί των χρηματοπιστωτικών συναλλαγών - Πράξεις οι οποίες αφορούν παράγωγα χρηματοπιστωτικά μέσα των οποίων ο υποκείμενος τίτλος έχει εκδοθεί από ημεδαπή εταιρία του κράτους μέλους φορολογήσεως - Φόρος οφειλόμενος ανεξάρτητα από τον τόπο πραγματοποιήσεως της συναλλαγής - Διοικητικές υποχρεώσεις και υποχρεώσεις υποβολής δηλώσεων)
      (2020/C 240/06)
      Γλώσσα διαδικασίας: η ιταλική
      
         Αιτούν δικαστήριο
      
      Commissione Tributaria Regionale per la Lombardia
      
         Διάδικοι στην υπόθεση της κύριας δίκης
      
      Société Générale S.A.
      
         κατά
      
      Agenzia delle Entrate — Direzione Regionale Lombardia Ufficio Contenzioso
      
         Διατακτικό
      
      Το άρθρο 63 ΣΛΕΕ έχει την έννοια ότι δεν αντιτίθεται σε ρύθμιση κράτους μέλους με την οποία επιβάλλεται φόρος επί των χρηματοπιστωτικών συναλλαγών με αντικείμενο παράγωγα χρηματοπιστωτικά μέσα ο οποίος βαρύνει τους συμβαλλομένους ανεξαρτήτως του τόπου όπου πραγματοποιήθηκε η συναλλαγή ή του κράτους εγκαταστάσεως των συμβαλλομένων και του ενδεχόμενου ενδιαμέσου που μεσολαβεί στην εκτέλεσή της, εφόσον ο υποκείμενος τίτλος των μέσων αυτών έχει εκδοθεί από εταιρία εγκατεστημένη εντός του ως άνω κράτους μέλους. Οι διοικητικές υποχρεώσεις και οι υποχρεώσεις υποβολής δηλώσεων οι οποίες συνοδεύουν τον φόρο αυτόν και βαρύνουν τους εγκατεστημένους στην αλλοδαπή φορείς δεν πρέπει, ωστόσο, να υπερβαίνουν το αναγκαίο για την είσπραξη του φόρου αυτού μέτρο.
      
         (1)  ΕΕ C 436 της 3.12.2018.